钦定古今图书集成/明伦汇编/官常典/第498卷 > 耶律那也
## 钦定古今图书集成/明伦汇编/官常典/第498卷 > 耶律那也

按《辽史》本传：“那也，字移斯，辇夷离菫蒲古只之后。父
斡常为北克，从伐夏，战殁。季父赵三始为宿直官，累
迁至北面林牙。咸雍四年，拜北院大王，改西南面招
讨使。大康中，西北诸部扰边，议欲往讨，帝以为非赵
三不可，遂拜西北路招讨使，兼行军都统，平之，以功复为北院大王。那也敦厚才敏，上以其父斡死王事”，
九岁，加诸卫小将军，为题里司徒，寻召为宿直官。大
康三年，为遥辇克。大安九年，为倒挞岭节度使。明年
冬，以北阻卜长磨古斯叛，与招讨都监耶律胡吕率
精骑二千往讨，破之。那也荐胡吕为汉人行宫副部
署。寿隆元年，复讨达理拔思等有功，赐诏褒美，改乌
古敌烈部统军，使边境以宁，部民乞留，诏许再任。干
统六年，拜中京留守，改北院大王。薨。《那也》为人廉介，
长于理民，每有斗讼，亲核曲直，不尚威严。常曰：“凡治
人本欲分别是非，何事迫胁以立名。”故所至以惠化
称。